**«Батырлар институты: ұлттық рух пен құндылықтар сабақтастығы» атты республикалық ғылыми-тәжірибелік конференция**

**РЕЗОЛЮЦИЯСЫ**

3 мамыр 2025 жыл, Астана қаласы

**Конференция мақсаты:** Батырлар институтының тарихи және мәдени маңыздылығын зерттеп, Қазақстан халқының рухани құндылықтарын, батырлар дәстүрін қазіргі қоғамға енгізу арқылы ұлттық рухани мұраны сақтап, дамыту. Ұлы Отан соғысы және қазіргі заман батырларының ерліктері мен Отанға қызмет ету рухының маңыздылығын дәріптеу.

 Біз,«Батырлар институты: ұлттық рух пен құндылықтар сабақтастығы» атты республикалық ғылыми-тәжірибелік конференцияға қатысушылар, ұлттық рухани мұраны насихаттау мақсатында келесі ұсыныстарды қабылдадық:

1. **Батырлар институтының тарихи және мәдени негіздері**:
	* Батырлар институтының тарихи маңыздылығын тану – қазақ халқының әлеуметтік құрылымындағы батырлар рөлін жаңаша ғылыми тұрғыда зерттеп, олардың қоғамдағы орны айқындалсын,
	* бейінді сыныптарына арналған «Батырлар институты» элективті, қолданбалы курстарының оқу-әдістемелік кешені әзірленіп, республика көлемінде таратылсын.
2. **Ұлттық құндылықтар мен дәстүрлер сабақтастығы**:
	* батырлар өмірі мен ерлігін үлгі ете отырып, жас ұрпаққа ұлттық рух пен отансүйгіштікті дәріптейтін байқаулар өткізу;
	* білім беру ұйымдарында тарихи жады мен сананы қалыптастыру, оқушылардың тарихи біліктілігін арттыру мақсатында ғалымдардың, мемлекет және қоғам қайраткерлерінің, жазушы-зерттеушілердің қатысуымен семинарлар, вебинарлар, ТЕDx лекциялар, коворкингтер және тағы да басқа іс-шаралар жүйелі және нәтижелі ұйымдастырылсын.
	* Жалпы орта білім беретін мекетептерде білім алушыларға тарихи жады мен сананы қалыптастыру, оқушылардың тарихи біліктілігін арттыру мақсатында «Батырлар институты» бұрыштары мен фойелерін ашу ұсынылсын.
3. **Ұлы Жеңістің 80 жылдығы: Батырлар рухы мен ерліктері**:
	* ардагерлердің рухын ардақтау – өмірі мен ерлігін жас ұрпаққа үлгі ету, естеліктерін жинақтап, оқу-тәрбие жұмысында пайдалану;
	* өлкелік батырлар туралы зерттеуді жандандыру;
	* білім алушыларды Ұлы Отан соғысына қатысқан батырлар мен тыл ардагерлері туралы зерттеу жұмыстарына бағыттау.
4. **Қазіргі заман батырлары: Отанға қызмет ету ерлігі:**
	* Елімізде адал еңбек етіп жүрген қазіргі заман батырлардың ерліктерін насихаттау арқылы подкаст ұйымдастыру.
	* Білім беру ұйымдарында қазіргі заман батырлар туралы танымдық жобаларды ұйымдастыру.

Жыл сайын республикалық ғылыми-тәжірибелік конференция өткізуді дәстүрге айналдыру

Қабылданған ұсыныстар мен бастамалар еліміздің тарихын тереңірек зерттеуге, жастардың білімін арттыруға және ұлттық рухани мұраны құрметтеуге бағытталған. Бұл резолюция педагогтер мен жас ғалымдардың «Батырлар институты: ұлттық рух пен құндылықтар сабақтастығына» арналған конференцияда ұсынылған идеяларын әрі қарай дамытуға мүмкіндік береді.